Il-Pulizija mhix teskludi li tieħu passi kontra żewġ pulizija Għawdxin wara inċidenti li kienu involuti fihom. Fi stqarrija l-Pulizija rreferew għal rapport li dehru fil-midja u qalet li l-każijiet qed jiġu investigati u mhux eskluż li jittieħdu xi passi skont il-liġi, kif ukoll interni. Qed jiġi allegat li uffiċjal tal-pulizija baqa’ dieħel bil-vettura tiegħu f’karozza oħra tard ilbieraħ filgħaxija. Ingħad li l-pulizija nstab u kien mistħarreġ minn spettur tal-pulizija kmien dalgħodu. F’każ separat, uffiċjal tal-pulizija deher fis-sakra waqt iċ-ċelebrazzjonijiet tar-rebħ tal-kampjonat minn Xewkija fejn ingħad li kienu nies fuq il-post li wassluh id-dar.